Monique vertel sy is oorspronklik van Albertinia. Sy het daar gematrikuleer en toe die lang pad Kaap toe gevat om drama te swot.
Sy pak uit: “Ek wou altyd perform. Ek het gehou van sing en act. Ek moes baie vroeg grootword en was ’n ernstige kind.
Die fliek wat die hele Suid-Afrika aan die praat het, handel oor ’n parapleeg, Randall Hendricks, en sy meisie, Pam Ismael.
Sy vertel: “Pam is ’n sagte vrou wat diep liefhet. Sy probeer ’n eerlike lewe lei met eerlike werk. Sy probeer Randall uit die donkerte kry en bly deur dik en dun aan sy sy.”
Monique lag en sê: “Julle wil Irshaad nou weer laat bloos. Ek raak nie regtig skaam vir mans nie. Ek het gesê ek’s weird.”
Sy sê die fliek bevat baie lewenslesse: “Dit relate op baie vlakke met die lewe deesdae, veral in Suid-Afrika: Swaarkry, dwelms, geweld en mense wat probeer oorleef in aaklige omstandig­hede.
“Dis baie mense se realiteit. Kyk om jou: Toeriste sien net die pragtige stadsliggies, terwyl ons mense op die Kaapse Vlakte swaar kry.”
“Ek is baie excited, want dit was so ’n lekker rol. Ek begin ook ’n bietjie modelwerk doen voordat ek te oud word daarvoor.”